# Ernest Urtasun Domènech

Ernest Urtasun Domènech (Barcelona, 27 de gener de 1982) és un economista, diplomàtic i polític català. És ministre de Cultura del Govern d'Espanya des de novembre de 2023.

## Biografia

Ernest Urtasun va néixer a Barcelona, en una família d'origen navarrès. El seu avi navarrès era Jesús Urtasun Sarasíbar, veí d'Estella. Nicanor Urtasun Sarasíbar, un germà del seu avi, va morir combatent amb el bàndol feixista. En canvi, un altre germà, Francisco Urtasun Sarasíbar, va sobreviure. Va estudiar en el Liceu Francès i, en 1997, va començar a militar en Joves d'Esquerra Verda, organització de la qual va arribar a ser membre de l'equip coordinador, responsable de relacions internacionals i coordinador de Barcelona. El seu precoç interès per la política va poder veure's influït per l'activisme dels seus pares, militants del PSUC.
Llicenciat en Economia per la Universitat Autònoma de Barcelona, seguidament va realitzar un postgrau en Relacions Internacionals per la Universitat de Barcelona. Des de 2012 és membre del sindicat de Comissions Obreres.
Entre 2004 i 2008 va ser secretari de l'eurodiputat d'ICV Raül Romeva. A vint-i-vuit anys, l'any 2010, va ingressar en el cos diplomàtic de l'Estat espanyol. El 2011 va passar a ser conseller del secretari general de l'organització internacional Procés de Barcelona: Unió per la Mediterrània.
El 21 de desembre de 2013 va ser escollit com a cap de llista de les eleccions al Parlament Europeu de 2014, en substitució de Raül Romeva. Va ocupar el tercer lloc en la llista de L'Esquerra Plural. Després de la seva elecció com a diputat es va integrar en el grup d'Els Verds/Aliança Lliure Europea.
El 2016 va ser portaveu d'Iniciativa per Catalunya Verds (ICV) i responsable de relacions internacionals, i el maig de 2017 membre de la coordinadora executiva de Catalunya en Comú. En les eleccions al Parlament Europeu de 2019 fou de nou escollit en la llista d'Unides Podem, integrant-se de nou al grup Els Verds/Aliança Lliure Europea, del què es va convertir en vicepresident.
Des de juny de 2023 és el portaveu de la coalició Sumar, liderada per Yolanda Díaz. Després de l'acord de govern entre el Partit Socialista i Sumar, el president del Govern, Pedro Sánchez, el va proposar com a ministre de Cultura.

## Referències

* ↑ Barnils, Andreu. «Ernest Urtasun, un diplomàtic al servei d'Espanya». Vilaweb, 21-11-2023. [Consulta: 24 gener 2024].
* ↑ «#Urstasungate» (en castellà). Soc Sop @dirtintoe, 03-04-2016. [Consulta: 21 gener 2024].
* ↑ NAVARRA, DIPUTACIÓN FORAL Y. PROVINCIAL DE. «Ficha de combatiente de Jesús Urtasun Sarasíbar, vecino de Estella.», 1937. [Consulta: 21 gener 2024].
* ↑ NAVARRA, DIPUTACIÓN FORAL Y. PROVINCIAL DE. «Ficha de combatiente de Nicanor Urtasun SarasÍbar, vecino de Estella, fallecido en la guerra.», 1937. [Consulta: 21 gener 2024].
* ↑ DIPUTACIÓN FORAL Y. PROVINCIAL DE NAVARRA. Ficha de combatiente de Francisco Urtasun Sarasíbar, vecino de Estella (en castellà), 1937 [Consulta: 21 gener 2024].
* ↑ Barnils, Ramon. «Ernest Urtasun, un diplomàtic al servei d'Espanya». Vilaweb, 21-11-2023. [Consulta: 29 novembre 2023].
* ↑ «ICV proclama Ernest Urtasun candidato a las elecciones europeas» (en castellà). La Vanguardia, 21-12-2013. [Consulta: 29 novembre 2023].
* ↑ «Ernest Urtasun, proclamado candidado de ICV para las elecciones europeas» (en castellà). El Periódico, 21-12-2013. [Consulta: 29 novembre 2023].
* ↑ «Urtasun, escollit com un dels vicepresidents del grup dels Verds/ALE al Parlament Europeu». El Punt Avui, 12-06-2019. [Consulta: 29 novembre 2023].
* ↑ «La militància avala el projecte de Marta Ribas, David Cid i Ernest Urtasun per dirigir ICV». Ara, 12-03-2016.
* ↑ Puig, Xavier «El ball dels Comuns». El Temps.
* ↑ Zoete, Tom. «Green minister Ernest Urtasun in Spanish government marks Green push to the South» (en anglès). European Greens, 20-11-2023. [Consulta: 11 febrer 2025].
* ↑ «Ernest Urtasun, portaveu de la campanya electoral de Sumar». [Consulta: 17 novembre 2023].
* ↑ RTVE.es. «Ernest Urtasun, nuevo ministro de Cultura: el eurodiputado ecologista y antitaurino con trayectoria política en Cataluña» (en castellà), 20-11-2023. [Consulta: 21 gener 2024].

## Enllaços externs

* Biografía (web personal)
* Salari